
Gobierno di Aruba: 


REPSOL NO TA SIGUI CU EXPLORACION PA 
PETROLEO OF GAS DEN E SUBSUELO DI 
LAMA ROND DI ARUBA 





E Compania estatal, CAP a informa Gobierno di Aruba riba e 
decision di REPSOL encuanto exploracion pa pertroleo of gas 
den e subsuelo di lama rond di Aruba. REPSOL a decidi pa no 
drenta e siguiente fase (4) di e contracto cu e tin cu CAP. E 
contracto firma pa ambos partido na december 2012 a yega su 
fin 30 november di 2019, despues di un periodo di 7 aňa. 


E razon principal pa no continua cu e campafia di exploracion 
ta e resultadonan di e proefboring, Bon Bini-1X, panort di 
Aruba, cu a resulta den un “dryhole”. Despues di a haci un 
analisis di tur e informacion obteni di Bon Bini-1X, a corela 
esaki hunto cu e datonan sismico cu a adkiri na 2014 y 2015. 
Door di e corelacion aki por a reevalua e prospectonan bieu 
y kisas haya prospecto nobo den e awanan teritorial di Aruba. 


Despues di e reevaluacion aki REPSOL y e hecho cu no a 
logra haya otro partner pa e proyecto di exploracion cu ta hopi 
costoso, a decidi pa no sigui explora. 


Gobierno di Aruba ta gradici tanto CAP como e compania 
REPSOL pa tur esfuerso haci e ultimo 7 aña y tambe kier a bisa 
danki na tur e institucionnan, organisacionnan y stakeholders 
incluyendo e Ministerio di Asunto Economico di Hulanda cu a 
yuda den un forma of otro pa laga e varios operacionnan cu a 
tuma luga bay miho posibel. 


Gobierno ta den e fase pa busca conseho riba e recien decision 
di REPSOL. Den e fase aki, CAP ta hunga un rol crucial. 

Pabtiern nIes 


Awe riba bo fecha natal, 
no solamente nos kier duna bo pabien, 
pero tambe nos ta duna bo danki 
pa bo dedicacion y perseverancia 
pa lucha pa nos pueblo. 

DIP ta informa: 


INICIO DI HOORZITTING PA ROPV 


Dialuna 2 di december 2019 tabata e ultimo dia di entrega di 
zienswijze pa e concepto di ROPV. Durante un rueda di prensa, 
Director di DIP Haime Croes a informa cu dialuna mainta por 
a conta cu e cantidad di 35 zienswijze entrega. Esaki DIP 
ta considera hopi bon resultado, compara cu e cantidad di 
zienswijze cu a ricibi ora cu a trata e ROP. 


Inicio hoorzitting 
Awor cu e fase aki a termina DIP ta informacu ta inicia dibiaha 
cu e hoorzittingen cu lo tuma lugar riba e siguiente fechanan: 


- 3 y 9 di december 2019 di 4or di atardi pa 6or di atardi 
na DIP. 

- 5 y 6 di december di 9or pa 11or di mainta den sala di 
conferencia grandi di DOW. 


Pues tur persona cu a entrega zienswijze lo ricibi e oportunidad 
pa reuni cu DIP durante di 20 minuut pa trata cualkier 
preocupacion y intercambia pensamento. Ta spera di conta 
cu presencia di tur persona cu a entrega zienswijze, pa di e 
forma aki forma parti na e proceso di democratisering di e 


ROPV. E proceso aki ta sumamente importante pa despues 
por continua cu e di evaluacion pa trece e concepto final di 
ROPV mas pronto cu ta posibel. 

ROP Aruba, juli 2019 
























DIP kier invita comunidad pa 
participa den e hoorzittingen 
3 y 9 December 2019 | 5 y 6 di december 


4:00 prn - 6:00 pm 9:00 am - 11:00 am 
DIP Cantine Sala di conferencia grandi di DOW 


Tur persona cu a entrega zienswijze lo ricibi e oportunidad pa 
reuni cu DIP durante 20 minuut pa entrega y ricibi 
informacion addicional 








Ta spera di conta cu presencia di tur persona cu a entrega 
zienswijze y esnan interesa cu e proceso di ROPV, pa di e forma 
aki forma parti na e proceso di democratisering di e ROPV. 

E NA FAMIA Y HENTER ARUBA. 





A 


er di Finansa, 
conomico y Cultura 





Asuntonan 








A BAY SOSEGA LAGANDO UN LEGADO 
BUNITA ATRAS PA NOS. 


DANKI PADU PA TUR COS. 
DEN MENTE Y CURASON PADU LO TA 
BIBO PA SEMPER. 


CONDOLENCIA Y HOPI FORSA 


- mt. Xiomara Maduro 

PADU LAMPE, E YIU DI TERA Y CABES 
DI FAMIA 








Padi Lampe 





No tin un alma na Aruba cu por cuestiona cu nos Padu Lampe, 
Padu del Caribe ta un baluarte di e cultura Arubano; un musico 
talentoso cu a desaroya su propio estilo riba manera den 
composicion, promotor y defensor di talentonan local. E tabata 
un homber multitalentoso y multifacetico cu a sa di destaca 
tambe como pintor y escritor; logrando riba su isla y mas leu 
cu e fronteranan. Pero fuera di tur esaki, e tabata tambe Juan 
Chabaya Lampe, un ser humano... un ciudadano, y ta bon pa 
conoce e banda ey tambe di su bida. Ey tambe el a laga un 
bon ehempel atras pa otronan sigui. 


Riba un dialuna 26 di april di 1920, famia Lampe a habri siman 
cu nacemento di un mucha homber cu nan a batisa como 
Juan Chabaya Lampe. Rapidamente Juan Chabaya a haya 
e nomber di carifio ‘Padu’ na honor di su Padushi cu a fayece 
algun tempo prome cu el a nace. El a lanta manera cualkier 
otro mucha di su epoca, den e cas di famia na Nassaustraat, 
cu awo ta Caya G.F. Betico Croes. 


For di hoben el a demostra interes pa musica, algo cu no 
a sorprende ningun hende, ya cu henter e famia tabatin un 
afinacion pa musica. Na 1946, cu su 26 afia, el a contrae 








matrimonio cu Daisy Croes y poco tempo despues e famia a 
yama bonbini na Vivian, nan prome y unico yiu. 


Como homber responsabel, Padu a percura pa su famia. El a 
traha na varios empresa, entre otro, como ‘shiphandler’. Tambe 
a labora den un tienda specialisa den material di construccion 
y na un negoshi di electricidad yama ELINCO. A pesar di tur e 
trabounan aki, Padu no tabata keda leu di su musica. 


Cu e experiencia di añanan, el a adkiri un nivel di conocemento 
y profesionalismo cu a hib'e na bira director di e agencia di 
Antilliaanse Luchtvaartmaatschappij (ALM) na Aruba. Esaki 
tabata su ultimo trabou, prome cu el a baha cu pension na 
1980. 


E amor pa su Daisy stima tabata inmenso. Tempo cu e señora 
a bira malo, Padu a stop di traha pa asina e por tabata wak p'e 
y ta band'i dje na tur momento. Ora cu Daisy a fayece, Padu 
a sa di sigui cu e educacion di Vivian, y nunca mas a bolbe 
casa, of tabatin otro pareha. Añanan mas laat, el a lansa un 
produccion musical cu 12 tema romantico, tur dedica na su 
Daisy stima. 


Tur e amor y dedicacion na su famia el a hinca tambe den su 
nietonan Ervin y Sonia Anaya. Varios di su obranan musical 
y cuadra ta inspira y dedica na nan. Padu ta bay laga Vivian, 
Ervin y Sonia, atras ademas di su primanan Sheila y Mimi 
Lampe. 


Articulo Compila y edita pa: 
Elizabeth Guanipa den nomber di 
Fundacion Pa Promove Cultura di Aruba ‘Padu Lampe’ 





OPORTUNIDAD 
PA DESPEDIDA Y CONDOLENCIA DI 


Juan Chabaya Lampe 
Nos Tata di Cultura" 





Il Despedida y Homenahe Postumo Cultural 


Cu Padu sosoga na paz 


Musnan Pi 
Asar 





Gun 





mr. Xiomara Madero 

REINA BEATRIX SCHOOL TA GANA E 
COMPETENCIA DI BRIGHT BAKERY 
ENCONECCION CU DERECHO DI MUCHA 


Awe mainta e comision di hurado a haci un bishita di sorpresa 
na scol basico ‘Reina Beatrix School pa anuncia nan como 
e ganado di e competencia di Bright Bakery. Bright Bakery 
a regala tur alumno y maestro di Reina Beatrix School, e 
oportunidad pa bay wak hunto como scol, un pelicula na The 
Movies Aruba. 


E competencia tabata consisti di un obra creativo cu material 
recicla y cu refleho di e articulonan di e Tratado Internacional 
di Derecho di Mucha. Durante henter e luna di november e 
saconan di kipashi blanco y kipashi bruin di Bright Bakery 
tabatin un edicion special dedica na Derechonan di Mucha. 
Por medio di e edicion special aki, Bright Bakery kier a informa 
y educa e pueblo y specialmente e muchanan di Aruba, di nan 
derechonan. Riba e saconan di pan edicion special, por a lesa 
e prome 9 di e 54 articulonan di e Tratado Internacional di 
Derecho di Mucha. 


E comision di hurado tabata consisti di un persona di Bright 
Bakery, un persona di Comision Nacional Derecho di Mucha, 
un persona di Muchila Creativo y un hoben. E no tabata un 
tarea facil, ya cu e obranan cu a participa tur a desplega 
creatividad, a haci uzo di material recicla y e descripcion di e 
obra tabata refleha den e obra. 


E obra ganado esta di ‘Reina Beatrix School’, tabata refleha 
articulo number 6 “Tur mucha tin derecho riba bida y desaroyo”. 
E descripcion tabata den forma di un poema y hunto cu e obra, 
e scol a entrega e pintura di e muchanan cu no por a logra di 
pone tur riba e obra. Un obra final sigur bunita y cu hopi detaye. 
Tur obra creativo cu a participa den e competencia lo wordo 
exponi durante full luna di december den e tienda di Bright 
Bakery na Piedra Plat pa henter e pueblo di Aruba pasa admira. 
Na mesun momento, kier invita pueblo di Aruba pa bishita e 
website di Derechonan di Mucha Aruba www.derechodimucha. 
org pa lesa e.o. e 54 articulonan for di e Tratado Internacional 
di Derecho di Mucha. 


Bright Bakery y Comision Derecho di Mucha kier a manda un 
pabien grandi na ‘Reina Beatrix School y alabes duna danki 
na tur e otro scolnan basico cu a participa na e competencia 
aki. Bright Bakery ta hopi content cu e Proyecto positive aki y 
kier gradici pueblo di Aruba pa e confiansa un biaha mas. 


























"Cada mucha tin 
e derecho 
riba proteccion 
contra abuso 
y negligencia” 


Articulo 19 Tratado di Muchanan 


SOCIAAL CRISISPIAN WE © 

MINISTER ANDIN BIKKER 


MINISTER di Husticia, Seguridad y Migracion 


EMBAHADOR DI REINO NA CARACAS A 
REUNI CU GOBIERNO 
























Minister di Husticia mr. Andin Bikker conhuntamente cu Prome 
Minister Evelyn Wever Croes a reuni dialuna cu embahador 
di Reino na Caracas Sr. Braakhuis y Sr. de Vink kende ta 
di ministerio di Buitenlandse Zaken di Hulanda. Presente 
tambe na e reunion tabata representantenan di Buitenlandse 
betrekking. 


Manera ta conoci Aruba den ultimo afianan ta pasando den 
situacion hopi fastioso mirando e situacion sin precedente na 
Venezuela, special si mira cuanto Venezolano ta purba drenta 
Aruba ilegal. Mientras tanto tambe Prome Minister di Aruba Sra. 
Evelyn Wever Croes a anuncia cu e frontera entre Venezuela 
y Aruba ta keda cera relaciona cu e situacion. Un reunion hopi 
interesante cu e unico topico Venezuela. 

MINISTERIO DI HUSTICIA TA ON TARGET PA 
CUMPLI CU ACUERDO DI GOBERNACION Y 
MANDATO DI PARLAMENTO 





GOBIERNO DI ARUBA 





Minister di Husticia mr. Andin Bikker dialuna tabata den 
conferencia di prensa di Gobierno, unda el a trece dilanti cu 
na 2018 y 2019 el a presenta su puntonan di maneho hopi 
amplio. E puntonan aki ta e maneho di Ministerio di Husticia cu 
ta refleha e acuerdo di gobernacion. Awor cu na fin di 2019 y 
na mita di e periodo di gobernacion cu orguyo Minister Bikker 
por a constata cu e ta on target pa cu e puntonan di maneho 
aproba pa Parlamento. 


1. Mas visibilidad di Polis, unda a percura pa 

a. Cuerpo policial haya un gran cantidad di vehiculo, 

b. a renoba e flota di motorcyclenan, 

c. a inaugura un TOPS office 

d. re introduci di helicopter pa por patruya for di aire pa 
garantisa cu tin mas visibilidad di polis den tur skina di Aruba y 
na luganan hopi frecuenta pa tanto e Pueblo y bishitantenan. 


2. Baha e indice di robo cu arma. Abase di un maneho integral, 
control nan severo y esfuersonan di Aruba su Cuerpo Policial y 
Ministerio Publico a logra baha e indice di atraco di 65 na 2016 
pa 34 na 2018 y e afia aki cu un par di siman pa bay di 2019, 
e indice a keda relativamente abou. 


3. A reinstitui e miembronan di KPA como supervisornan di ley 
di admision y expulsion, cu a resulta un exito. E control nan 
rigido di como mas di 400 supervisor nobo a trece cu cu tur 
siman KPA ta gara y traspasa personanan ilegal na Guarda 
nos Costa. Esaki ta importante pa e indice di crimen y a ripara 
cu Aruba ta haya persona cu menos bon intencion cu ta bishita 
Aruba for di Venezuela. 


4. Minister Bikker a reenforsa Aruba su fronteranan cu 








instalacion di un propio sistema di walradar nobo pa KPA. 
Ademas trahando pa introduccion di ESTA, APIS y PNR. 
Guarda nos Costa recientemente a bira un dienst riba su mes. 


5. Leynan cu condicionnan estricto a keda introduci pa atende 
cu e tematico di mal uzo di peticionnan di asilo, AB 2019 no. 40. 
Pronto cu ayudo di fondonan di Hulanda lo mehora y amplia e 
facilidad di retencion pa personanan cu status ilegal. Cu e ley 
nobo di 3 di juli esunnan cu haci uzo no debido di peticion pa 
asilo lo manda nan bek rapidamente. 

"Dublinmodeľ: Minister Bikker a percura pa introduci e asina 
yama 'Dublinmodel', cu si un persona biaha bin for di un tercer 
pais considera como safe, ta manda e persona aki bek pa e 
pais ey. 

"Schipholmodel": esunnan cu pidi asilo por wordo wanta 
unabes e haci e peticion aki y no manera antes cu nan tabata 
haya meldplicht. Retencion ta importante pa por screen e 
personanan si nan tin pasado hudicial y/of ta forma un peliger 
pa orden publico, salubridad etc. of si ta trata di personanan 
cu ya a yega di wordo deporta den pasado of cu ta trata na 
sconde su identidad. 


6. Na KIA a mehora e situacion di infrastructura cu sosten di 
Parlamento y ta trahando riba e proceso pa yega na un KIA 
nobo. 


7. Minister Bikker conhuntamente cu Minister Lampe di 
Ensefiansa a introduci les di musica y instrumentonan musical, 
Leerorkest Aruba. Leerorkest ta bay stimula nos hobennan pa 
dedica nan mes na pasatempo constructivo cu perspectiva pa 
un carera den musica. 


8. Tambe a modernisa varios ley manera e ley di admision y 
expulsion. E leynan aki ta regarda notarionan, e codigo pa ley 
cooperativa y tin varios leynan pendiente cu pronto lo keda 
trata conhuntamente cu Parlamento di Aruba. 


9. A reenforsa Slachtofferhulp y pronto ta bay introduci 
spreekrecht pa victimanan den Corte. 


10. Computer y Software nobo pa diferente Departamento. 
Minister Bikker a percura pa entre otro KIA, Voogdijraad, 
Centro Ortopedagogico y pronto CEA haya computernan 
completamente nobo. 


11. A percura pa Brandweer haya training certifica na 
Jacksonville Florida. 


12. E suma di maaltijdbonnen a hisa esaki ora cu traha overtime 
pa tur ordediensten te cu Afl. 18.75. 

Minister Bikker a trece tur e logronan aki pa mustra cu Ministerio 
di Husticia ta cumpli cu acuerdo di Gobernacion y mandato di 
Parlamento. 

Minister Dangui Oduber: 


TPEF TA CONTRIBUI CU UN SUMA 
SUBSTANCIAL NA FUNDACION STIMAMI 
STERILISAMI 


Minister Dangui Oduber su maneho di turismo no solamente 
ta dirigi riba target turista di calidad, mehoracion di servicio 
y upgrading di area turistico pero tambe e ta basa pa crea 
un balans positivo pa e comunidad di Aruba incluyendo nos 
amigonan di cuater pia cu no tin un dak riba nan cabes. 
Diamars mainta e “Tourism Product Enhancement Fund” 
(TPEF) a reuni cu e fundacion “Stimami Sterilisami" cu ta 
encarga cu sterilisacion di cacho y pushi nan di caya y tambe 
pa yuda dofionan sterilisa nan mascota crioyo. 


Na afia 2017 Stimami Sterilisami a subsidia 2438 operacionnan 
disterilisacion y na aña 2018 cu mas di 4700. Stimami Sterilisami 
como fundacion tin como obhetivo pa yuda e comunidad di 
Aruba bira mas consciente riba e problematica cu tin di cacho 
y pushi nan riba caya. E fundacion ta subsidia 49% di e costo di 
cachonan femino su operacion y 54% di cachonan masculino. 
Tambe e fundacion ta subsidia 52% di operacion di pushinan 
femenino y 50% di pushinan masculino. 


Minister Oduber ta kere firmemente cu e manera con nos ta 
trata nos animalnan ta bisa hopi di nos como nacion. Abase di 
programanan asina, den wowo di nos bishitantenan ta eleva e 
imagen di e producto Aruba y ta cumpli cu e vision di Ministerio 
di Turismo. 


Finalmente Minister Oduber kier gradici TPEF su board pa kere 
den su maneho y tambe na fundashon Stimami Sterilisami pa 
e bon trabou haci durante ultimo afianan. 


Nos amigonan di cuater pia sigur tin nos amor y atencion! 





Gabinete Wever-Croes 

Sport Centrum San Nicolas 


Baseball/Softball 4 Nov 6 Nov 11 Nov 13 Nov 
Atletiek 18 Nov 20Nov 25Nov 27 Nov 
9 Dec 11 Dec 


Ť IBISA ARUBA 

